<classify> Kulwa Mzee -Dar es salaam BAADHI ya vijana waliokuwa mahabusu katika Gerezala Segerea, wamemtaja Mkurugenzi wa Kampuniya VIP Engineering and Marketing Ltd na mmiliki mwenza wa zamani wa Kampuni ya kufua umeme ya Independent Power Tanzania Limited IPTL, JamesRugemalira, kuwa ni mahabusu mwenye nidhamu, huruma anayesaidia wenzake wenyekesi. Hayo yalibainishwa jana Mahakama ya Hakimu MkaziKisutu wakati vijana hao walipofika kufuatilia kesi hiyo iliyokuwa ikitajwambele ya Hakimu Mkazi Mwandamizi Vicky Mwaikambo kwa sababu Hakimu Mkazi Mkuu,Huruma Shaidi anayesikiliza kesi hiyo yuko likizo. Wakiwa nje ya mahakama baada ya kesi hiyokuahirishwa vijana hao ambao hawataki majina yao yaandikwe, walizungumziamaisha ya Rugemalira akiwa gerezani. Mmoja alidai; mzee ni msikivu na ana hurumasana, anasoma sana vitabu, aliniambia nikitoka gerezani nikasome kwa sababu mimibado mdogo, sio mimi peke yangu, anahurumia watu wengi sana. Mzee Rugemalira anaishi gerezani akiwamwenye nidhamu ya hali ya juu, habishi jambo akiambiwa, ana huruma na afya yakeiko vizuri. Alidai kila asubuhi Rugemalira lazimaafanye mazoezi. Mkuu waGereza la Segerea, SSP George Wambura, alipopigiwa simu kuzungumzia taarifahizo, alisema mahabusu wote wanapoingia gerezani wanakuwa wenye nidhamu na wanatakiwakufuata taratibu na sheria za magereza. Sisi hatuwezi kusema yupi mahabusu borakuliko mwingine, mahabusu wote wanafuata taratibu za magereza, alisema Wambura. Oktoba 10 mwaka jana, Rugemalira aliandika baruakwa Mkurugenzi wa Mashtaka nchini DPP akiomba kuachiwa huru ili washirikianekupata Sh trilioni 37 za Serikali. Rugemalira aliandika barua Oktoba 4, mwakajana kwenda kwa DPP na kupokewa Oktoba 5, mwaka huo akiomba aachiwe huru iliaweze kushirikiana na Serikali kupata Sh trilioni 37 kutoka Benki ya Standard Charteredna washirika wake. Mshtakiwa huyo ameainisha vielelezo kadhaa vinavyoonyeshaBenki ya Standard Chartered ilivyohusika katika sakata la IPTL. Miongoni mwa vielelezo hivyo, ni gharamazilizokuwa zinatozwa na IPTL Dola za Marekani 1.06 kWh ni za chini kulikozilizokuwa zinatozwa na Kampuni ya Songas Dola za Marekani 4.31kWh. Kielelezo kingine ni barua ya Rugemaliraaliyomwandikia Gavana wa Benki Kuu Januari 17 mwaka jana akiomba majina ya watuwaliolipa Sh 144,947,669,844.2 zilizokuwa katika Akaunti ya Tegeta Escrow katiya Julai 5, 2006 na Machi 19 mwaka 2014. Anadai katika kielelezo hicho kwamba kipindihicho PAC ililipa Benki Kuu Sh 164,513,630,314.15 na Dola za Marekani22,198,544.60 na si Sh 309,461,300,158.27 na Dola za Marekani 22,198,544.60kama ilivyokuwa katika hati ya mashtaka kwenye kesi ya uhujumu uchumi namba272017. Rugemalira amebainisha kwamba yeye hana ugomvi naSerikali pamoja na kukaa mahabusu kwa kipindi chote kwa sababu anaamini upandewa mashtaka ulidanganywa na Benki ya Standard Chartered pamoja na washirikawake. Iwapo nitaondolewa mashtaka yanayonikabili,itaniwezesha kuendelea na kesi nilizozifungua dhidi ya Standard Chartered nawashirika wake ambapo nadai kiasi cha Sh trilioni 20 kiasi ambacho kitaiwezeshaTRA kukusanya kodi kutoka kwenye hiyo fedha Sh trilioni 6, alisema. Rugemalira na mwenzake, mmiliki mwenza wa zamaniwa IPTL, Habinder Sethi ambaye ni Mwenyekiti Mtendaji wa Kampuni ya Pan Africa Power Solutions Tanzania Limited PAP, walifikishwa kwa mara ya kwanza katika Mahakama ya Hakimu MkaziKisutu, Juni 19, 2017, wakikabiliwa na mashtaka 12 yakiwamo ya utakatishajifedha. Wanadaiwa kutenda makosa hayo katika Jiji la Dares Salaam na nchi za Afrika Kusini, Kenya na India. Miongoni mwa mashtaka yanayowakabili ni kulanjama, kujihusisha na mtandao wa uhalifu, kughushi na kutoa nyaraka zakughushi. Pia wanadaiwa kujipatia fedha kwa njia zaudanganyifu, kutakatisha fedha na kusababisha hasara ya Dola za Marekani22,198,544.60 na Sh bilioni 309. Washtakiwa hao wanadaiwa kati ya Oktoba 18, 2011na Machi 19, 2014 wakiwa Dar es Salaam walikula njama ya kujipatia fedhakwa njia ya udanganyifu katika nchi za Afrika Kusini, Kenya na India. Katika shtaka la kujihusisha na mtandao,washtakiwa hao wanadaiwa kati ya Oktoba 18, 2011 na Machi 19, 2014 jijini Dares Salaam, wakiwa si watumishi wa umma walitekeleza mtandao wa uhalifukwa lengo la kujipatia faida. Sethi anadaiwa Oktoba 10, 2011 katikaMtaa wa Ohio jijini Dar es Salaam, akiwa na nia ya ulaghai alighushi fomu namba14 ya usajili wa kampuni na kuonyesha yeye ni Mtanzania anayeishi kiwanjanamba 887 Mtaa wa Mrikau Masaki wakati akijua ni uongo. Kesi hiyo ilitajwa jana, upelelezi haujakamilikana hakuna maelezo yoyote kutoka upande wa mashtaka kuhusiana na baruawalizoandika kwa DPP, kesi itatajwa tena Januari 30. Hata hivyo mshtakiwa Rugemalira hakuweza kufikamahakamani kwa kuwa anaumwa, aliyefika ni Sethi.  <topic>: kitaifa 